23/08/2021 | Administración LocalMunicipal
Noia
Secretaría
Anuncio relativo á rectificación de erro material na base 3.3 das reguladoras do procedemento de selección, polo sistema de concurso oposición, para cobertura en propiedade dun posto de funcionario de carreira auxiliar administrativo.

ANUNCIO Anuncio relativo á rectificación de erro material na base 3.3 das reguladoras do procedemento de selección, polo sistema de concurso oposición, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), aprobadas por decreto da Alcaldía número 1828/2021, de de 26 de xullo de 2021, e incluída na OEP do 2017. Para xeral coñecemento publícase o decreto da Alcaldía número 2000/2021, de 17 de agosto, que literalmente se transcribe a continuación: «DECRETO DA ALCALDÍA Por decreto número 1828/2021, de 26 de xullo, aprobouse as bases e convocouse o procedemento de selección, polo sistema de concurso oposición, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), incluído na OEP do ano 2017. A convocatoria e as bases íntegras reguladoras do proceso selectivo foron publicadas no BOP número 149 do 9 de agosto de 2021. Advertido un erro na base 3 das reguladoras do procedemento, referida á publicidade, presentación de instancias e documentación a presentar polas persoas aspirantes que soliciten participar no proceso selectivo, que debe procederse a corrixilo. Resultando que, segundo o artigo 109,2 da Lei 39/2015, do 1 de outubro, do Procedemento Administrativo Común das Administracións Públicas: “As Administracións Públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos”. De conformidade co disposto no artigo 21 da Lei 7/1985, do 2 de abril, Reguladora das Bases de Réxime Local e artigo 41 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, esta Alcaldía, en virtude das facultades que lle veñen conferidas pola lexislación vixente, RESOLVO: Primeiro.- Rectificar o erro material advertido na base 3.3. das reguladoras do procedemento de selección, polo sistema de concurso oposición, para cobertura en propiedade dun posto de funcionario de carreira auxiliar administrativo do Concello de Noia (Departamento de Secretaría), aprobadas por decreto da Alcaldía número 1828/2021, de de 26 de xullo de 2021, nos seguintes termos: Onde di: “3.3. O prazo para presentar as solicitudes será de vinte (20) días naturais, contados a partir do día seguinte ao da publicación do anuncio da convocatoria no Boletín Oficial do Estado.” Debe dicir: “3.3. O prazo para presentar as solicitudes será de vinte (20) días hábiles, contados a partir do día seguinte ao da publicación do anuncio da convocatoria no Boletín Oficial do Estado.” Segundo.- Contra esta resolución, que pon fin á vía administrativa, poderá interpoñerse potestativamente recurso de reposición ante o mesmo órgano que a ditou no prazo dun mes, a contar desde o día seguinte ao da súa notificación, conforme ao disposto nos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou directamente recurso contencioso administrativo ante o xulgado do contencioso administrativo no prazo de dous meses, contados desde o día seguinte ao da súa notificación, de conformidade co disposto nos artigos 8.1, 14, 25.1 e 46 da Lei 29/1998, de 13 de xullo, Reguladora da Xurisdición Contencioso-Administrativa, sen prexuízo de que se poida interpoñer calquera outro recurso que se estime pertinente. Terceiro.- Publicar a presente resolución no BOP da Coruña, no taboleiro físico de anuncios do Concello e no da sede electrónica municipal, e dar traslado da presente resolución ao Pleno na primeira sesión ordinaria que se convoque.» Noia, 17 de agosto de 2021 O alcalde José Santiago Freire Abeijón